ORDE do 21 de xuño de 2006 pola que se clasifica de interese docente a Fundación Escuela Universitaria de Relaciones Laborales de A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/07/2006

Visto o expediente de clasificación da Fundación Escuela Universitaria de Relaciones Laborales de A Coruña, con domicilio na Coruña.
Supostos de feito.
1. Cristina Faraldo Cabana, na súa condición de secretaria do padroado da fundación, formulou solicitude de clasificación para os efectos da súa inscrición no Rexistro de Fundacións de Interese Galego.
2. A fundación foi constituída en escritura pública outorgada na Coruña, o día oito de febreiro de dous mil seis, ante o notario Rafael Souto Álvarez, co número de protocolo douscentos tres, por José Federico Nogueira Fernández en representación da Deputación Provincial da Coruña, María Josefa Cebreiro Santos en representación do Concello da Coruña, Vicente Iglesias Martelo en representación da Caixa de Aforros de Galicia, Germán Antonio Prieto-Puga Somoza en representación do Colexio Oficial de Graduados Sociais da Coruña e Ourense, e polas seguintes persoas que actuan en virtude dos cargos que teñen Escola Universitaria de Relacións Laborais da Coruña: Julio Portela Ceballos como presidente do Padroado Reitor, Juan Manuel Sánchez Quinzá-Torroja como director, Lorenzo García Sáenz-Díez como ex director e director honorario, Carlos Martul Álvarez de Neira como profesor e representante do profesorado, María Elena Fernández Vázquez e Silvia Canoura Lamelas como representantes dos
alumnos, e por Cristina Faraldo Cabana como secretaria e profesora da dita escola. Esta escritura foi emendada por outra do dezaseis de maio de dous mil seis outorgada ante o notario Jacobo-Esteban Pérez
Rama que actúa en substitución de Rafael Souto Álvarez, con número cincocentos setenta e sete do seu protocolo.
3. Segundo consta no artigo catro dos estatutos a fundación ten por obxecto fundamental a promoción, sostemento e funcionamento do Centro Universitario de estudos en ciencias do traballo, recursos humanos e relacións laborais no Campus da Coruña, sito no ámbito territorial da Universidade da Coruña, e adscrito a esta mediante o correspondente convenio de adscrición, mentres non se produza a integración do Centro na Universidade, momento en que, de producirse, suporía a extinción da Fundación.
4. O padroado da fundación estará integrado por Julio Portela Ceballos como presidente, Cristina Faraldo Cabana como secretaria, José F. Nogueira Fernández, María Josefa Cebreiro Santos, Vicente Iglesias Martelo, Germán Prieto-Puga Somoza, Juan Manuel Sánchez Quinzá Torroja, Lorenzo García Sáenz-Díez, Carlos Martul Álvarez de Neyra, María Elena Fernández Vázquez e Silvia Canoura Lamelas como vogais.
5. A comisión integrada polos secretarios xerais de todas as consellerías eleva ao conselleiro de Presidencia, Administracións Públicas e Xustiza proposta de clasificación como de interese docente da Fundación Escuela Universitaria de Relaciones Laborales de A Coruña dado o seu obxecto e finalidade, polo que, véndose cumpridos os requisitos exixidos na Lei 7/1983, do 22 de xuño, e na Lei 11/1991, do 8 de novembro, de reforma da lei anterior, de réxime das fundacións de interese galego, e segundo establece o artigo 32.1 e 2 do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede a súa clasificación como de interese docente e a súa adscrición á Consellería de Educación e Ordenación Universitaria.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle a esta consellería a clasificación da fundación e a adscrición á consellería correspondente, que exercerá plenamente o protectorado sobre ela.
3. En vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de secretarios
xerais na súa reunión do día dezanove de xuño de dous mil seis.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 7/1983, do 22 de xuño, e na Lei 11/1991, do 8 de novembro, de reforma da anterior, de réxime das fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar de interese docente a Fundación Escuela Universitaria de Relaciones Laborales de A Coruña adscribíndoa á Consellería de Educación e Ordenación Universitaria, que exercerá plenamente o protectorado sobre ela.
Santiago de Compostela, 21 de xuño de 2006.
José Luis Méndez Romeu
Conselleiro de Presidencia, Administracións
Públicas e Xustiza